Di tazwara nebda deg unadi ɣef yimɣan, yal mi ara d-naf imɣi ad as-d-neṭṭef tawlaft syin akin ad t-id-nekkes, ad t-nerr ɣer tecekkart, maca ur d-nufi ara atas n yimɣan acku d lawan n tegrest ur d-meqqin ara s waṭas, syen akin newwi-ten ɣer yimezdaɣ n taddart-nni, yal mi ara asen-nesken imɣi ad aɣ-d-inin isem-is, ad t-nerr ɣer tezmamt ad as-naru isem-is i wakken ad as-necfu. Nufa-d daɣen uguren nniḍen gar-asen : kra n yimselɣuyen ur cfin ara ɣef yisem n kra n yimɣant akken daɣen i yella wanda ttaɛraqen gar yimɣan daɣen aṭas n yimɣan i aɣ-id-nnan ur sɛin ara ismawen.